[{"text_idx": "#000000", "text": "Austa ennast, teisi ja planeeti Maa"}, {"text_idx": "#000002", "text": "Ma ei jo\u0303udnud reageeridagi, kui esmaspa\u0308ev juba ka\u0308es oli ja na\u0308dal aega uut elu pihta hakkas. Peale to\u0308o\u0308pa\u0308eva pidin ma kohe poodi vurama, sest olime na\u0308dalavahetuse linnast eemal olnud ning ku\u0308lmkapp oli ta\u0308iesti tu\u0308hi. Poenimekirja ega menu\u0308u\u0308d ei olnud mul kuni selle hetkeni, kui ma seisin Biomarketis juurviljaleti ees ja ammutasin inspiratsiooni. Ma umbes teadsin, mis seis mul kodus kuivainetega on, sest alles hiljuti sorteerisin ma oma purgid a\u0308ra ja poenimekirja ja\u0308tsin ma tegelikult meelega avatuks, et saaksin ja\u0308rgmise paari pa\u0308eva menu\u0308u\u0308 panna kokku poes saadava kauba ja\u0308rgi. Ilgelt no\u0303me on, kui plaan on enne poodi minekut selge, aga siis kohapeal selgub, et pead selle ikka u\u0308mber seadma, sest seda ei saa pakendita ega toda.."}, {"text_idx": "#000003", "text": "Plaanisin soetada asju 2 o\u0303htu- ja hommikuso\u0308o\u0308gi jaoks. Esmaspa\u0308eva o\u0303htu oli kaetud, sest pu\u0308hapa\u0308eval ka\u0308isime minu isal ku\u0308las, kel oli nii su\u0308nnipa\u0308ev kui ka isadepa\u0308ev, ja vanaema pakkis meile peolaualt kaasa la\u0308a\u0308tsede ja riisiga ta\u0308idetud kapsarullid. No see on nii kuldreegel, et vanaema ja\u0308lgib, et lapselapsel oleks punu ta\u0308is. Ja ma olen va\u0308ga ta\u0308nulik, sest vanaema arvestab seda tehes minu toitumiseelistustega ning eriti su\u0308dantsoojendav on see, millise pu\u0308hendumusega ta seda teeb. Ta on lihtsalt vo\u0303rratu kokk ja ma vo\u0303tsin hea meelega need kapsarullid kaasa."}, {"text_idx": "#000004", "text": "Aga et mitte ko\u0303rgelt langeda, pidi na\u0308dal \"ba\u0308ngeriga\" ka ja\u0308tkuma, misto\u0303ttu ma valisin teisipa\u0308eva o\u0303htu menu\u0308u\u0308sse mega juustuse pitsa. Jep, tunnistan, lehmapiimajuust on veel minu no\u0303rkus, aga ei anna vegan juust pitsa peal mulle seda tunnet, mida ma pitsaga taga ajan. Mis aga on tuus, on see, et taigna tegime ise, tomatikastme\u2013 ise ning mozzarella tuli Balti jaama turult, tu\u0308nni seest otse minu Tupperware karpi. Kuna ma kadekops ei ole, siis jagan sinuga retsepti ka. Tegelikult tead mis? Ma panen hoopis terve oma eelmise na\u0308dala o\u0303htuso\u0308o\u0308kide menu\u0308u\u0308 kirja. Selleks aga, et me siia venitama ei ja\u0308a\u0308ks, panen need kirja vo\u0303imalikult lu\u0308hidalt. Sina pea lihtsalt meeles, et ko\u0303ige maitsvamad road tulevad siis, kui sa teed neid armastusega."}, {"text_idx": "#000005", "text": "1\u20442 tl kuivatatud tu\u0308u\u0308miani(mina kasutan u\u0308rdiaia segu)"}, {"text_idx": "#000007", "text": "1 sp topelt kontsentreeritud tomatipastat"}, {"text_idx": "#000008", "text": "maitse ja\u0308rgi soola, pipart, jahvatatud paprikat, u\u0308rdiaia segu"}, {"text_idx": "#000009", "text": "Haki sibul, ku\u0308u\u0308slauk ning kuumuta o\u0303lis keskmisel tulel. Tu\u0308kelda tomat, lisa segule. Lisa maitseained, tomatipasta ning kuumuta keskmisel tulel aegajalt segades, kuni tomat laguneb laiali. Soovi korral saad kiirendada protsessi kartulinuiaga tampides, nagu Lauri hirmsasti teha tahtis. Ja tegi ka."}, {"text_idx": "#000010", "text": "mozzarella, all of it(Balti jaama turg)"}, {"text_idx": "#000011", "text": "Tee valmis tainas. Samal ajal, kui tainas end kogub, tee valmis kaste. Enne kastme pitsapo\u0303hjale ma\u0308a\u0308rimist lase sel veidi jahtuda. Ja siis on asi lihtne: pitsapo\u0303hi, sellele peale tomatikaste ja sellele pitsakate ja juust."}, {"text_idx": "#000012", "text": "Kolmapa\u0308ev pidi olema muutuste pa\u0308ev, et saaksime koguda kenasti jo\u0303udu na\u0308dala viimaste pingutuste jaoks. Teisiso\u0303nu\u2013 kolmapa\u0308eval otsustasime kerge ja va\u0308rsketest juurikatest supi kasuks. Tugev taimsel ku\u0308tusel, eks. Mul oli u\u0308hes purgipo\u0303hjas natuke lu\u0308hikesi nuudleid ka ja lapsepo\u0303lve maitsetega nostalgitseda tundus nagu kena mo\u0303te, seega ka need said supi sisse pandud. See kena mo\u0303te arenes u\u0308heks kenaks supiks ja lo\u0303puks saime seda 2 o\u0303htut nautida."}, {"text_idx": "#000013", "text": "Muide, eelmisel na\u0308dalal poodlesin ma peamiselt kolmes kohas. Esiteks Biomarketis, nagu ma ka enne va\u0308lja to\u0303in. Just Balti jaama turuhoone Biomarketis on eriti hea valik kuivaineid. Ja Biomarketi mangod on teisest ilmast, lihtsalt to die for. Teiseks poodlesin Selveris. Selveris on teiste toidupoodidega vo\u0303rreldes minuarust ko\u0303ige parem ja va\u0308rskem pakendivabade juur- ja puuviljade valik ja mega hea saiavalik. Selveri sepik ja valge sai, oh loooooord, kui head! Ning kolmandaks\u2013 Balti jaama turg ise. Parimad leiud sealt lisaks muule on nt mozzarella, vo\u0303i ja oliivio\u0303li, mida sa saad kenasti oma taarasse osta."}, {"text_idx": "#000014", "text": "Tee potis valmis puljong. Kas siis enda tehtud vo\u0303i poest ostetud puljongimaitseainest(/kuubikust). Lisa puljongisse kuubikuteks tu\u0308keldatud bataat, mo\u0303ne minuti pa\u0308rast ka kartul. Samal ajal pane keema nuudlid ning paralleelselt kuumuta keskmisel kuumusel pannil o\u0303lis hakitud sibul, ku\u0308u\u0308slauk. Mo\u0303ne minuti pa\u0308rast lisa sibulale riivitud porgand. Sega, kuni sibul on kuldne. Keeda kartuleid, kuni nad on poolpehmed ning siis lisa juurde pannil valmistatud segu. Kui kartul ja bataat on pehmed, lisa kurnatud nuudlid."}, {"text_idx": "#000015", "text": "PS. Va\u0308rske leib vo\u0303iga selle supi ko\u0303rvale on suuuuuuuht na\u0308mma. Sain u\u0308li head musta leiba Balti jaama Biomarketist. Midagi 3.90\u20ac suur latakas."}, {"text_idx": "#000016", "text": "Kui nu\u0308u\u0308d ra\u0308a\u0308kida vahepeale hommikuso\u0308o\u0308kidest, siis nendes ma veitsa sakin. Ma ei oska u\u0308ldse ha\u0308sti putru teha ning vo\u0303ileibade tegemisel ei ole ma ka teab mis kirevate ideedega, sai-vo\u0303i-juust-tomat on minu kindel valik 9l korral 10st. Pekki need harjumused, u\u0308tles Gethel see na\u0308dal ja vo\u0303ttis ka vo\u0303ikude osas muutuse ette."}, {"text_idx": "#000017", "text": "Niisiis u\u0308ks hommik ma valisin na\u0308iteks hoopis croissant-mozzarella-tomat-pesto vo\u0303iku variandi. Ko\u0303ike seda saab ilma igasuguse vaevata 0 plastikuga teha. Croissanti saad pea igast saiakeste letist, mozzarella, nagu o\u0308eldud, Baltast ja pestot saab ise teha. Basiilik+pa\u0308evalilleseemned+ku\u0308u\u0308slauk+sidrun+sool+pipar kombo on minu lemmik."}, {"text_idx": "#000018", "text": "Teine ja kolmas hommik aga tegin nt leib-quacamole-tomat variandi. Minu quac kujutab endast purustatud avokaadot, mis on kokku segatud sidrunimahla, hakitud ku\u0308u\u0308slaugu ja soola-pipraga. Nii lihtne ja maitsev. Kindlalt hakkan tihedamini praktiseerima."}, {"text_idx": "#000019", "text": "Lisaks sai mo\u0303ni hommik smuutit. Na\u0308iteks banaani, mango ja o\u0303unamahlaga. Viimast saan ise kodus teha, sest mul on a\u0308ge mahlapress."}, {"text_idx": "#000020", "text": "Neljas hommik andsin alla ja so\u0303in to\u0308o\u0308koha ko\u0303rval kohvikus ning viiendal hommikul proovisin so\u0303bruneda taas pudrupotiga, aga pikk lugu lu\u0308hidalt on see, et me ei saa temaga ikka veel la\u0308bi."}, {"text_idx": "#000021", "text": "Reedel pidin taas poodi minema, sest pea ko\u0303ik esmaspa\u0308eval ostetu sai a\u0308ra tarbitud. Alles ja\u0308i vaid bataati, kuna ma olin neid miskipa\u0308rast 2tk soetanud. Bataat isutas mind seekord mingi lisandina, mitte nt pu\u0308reesupi osana, seega u\u0308he o\u0303htuso\u0308o\u0308gi plaan hakkas veidike koitma. Ja\u0308rgmisena koitis mind see, et see na\u0308dal pole pastat teinud, seega menu\u0308u\u0308 hakkas end lihtsasti ise kokku vorpima. Kuna reede on aga selline tahaks-hinge-to\u0303mmata pa\u0308ev, valisime pasta, sest selle valmistamine on ka\u0308kitegu."}, {"text_idx": "#000022", "text": "Kuidas see va\u0308rk ka\u0308ib? Kastme jaoks mina eelnevalt veidi(kuni 10min) keedan pa\u0308hkleid. Ma tean, paljud inimesed on selle vastu, aga mina tunnen, et nii on kaste kreemisem. Seega, kui pa\u0308hklitega korras, viska nad blendrisse, lisa kaks klaasi vett, pesto ning sool-pipar ja aja masin huugama."}, {"text_idx": "#000023", "text": "Samal ajal kuumuta pannil hakitud sibul ja ku\u0308u\u0308slauk ja pane paralleelselt keema pasta. Kui blenderis on segu saavutanud meeldiva konsistentsi ja selle maitse ka klapib, vala kaste pannile ja sega seejuures hulka pisikesteks kuubikuteks tu\u0308keldatud suviko\u0303rvits. Viimaks lisa pasta ja sega kogu see unelm omavahel kokku."}, {"text_idx": "#000024", "text": "Serveeri kirstomatite ja pannil ro\u0308stitud seemnetega. Nipp: seemneid ro\u0308stides lisa neile naaaatukene soola."}, {"text_idx": "#000025", "text": "Laupa\u0308eva kirjeldan ma otse ja ausalt, nii nagu asi oli. Gethel: ,,Ma ei viitsi. Maaa eii viii-tsiiii. Ma ei viitsi-ei viitsi! Ma eiiiii viitsi. Maaaa ei..\". Ja Laurile oli sellega asi selge ja idee sobis, sest vastuseks tuli kiiresti: ,,La\u0308hme siis kuhugi va\u0308lja so\u0308o\u0308ma\". Nii vahel juhtub ehk siis ma lihtsalt ei jaksanud peale pikka to\u0308o\u0308pa\u0308eva ja\u0308lle vaaritama hakata ja kiirtoidukas-India toit tundus nii hea koht, kus mugavusele alla anda. Ja andsimegi."}, {"text_idx": "#000026", "text": "Ja lo\u0303puks pu\u0308hapa\u0308ev. Mmm-mm-mmm. Na\u0308mma. Pu\u0308hapa\u0308eval lasime me fantaasial lennata ja tegime toidu ko\u0303igest sellest, mis na\u0308dalast alles oli ja\u0308a\u0308nud. U\u0308li maitsekas la\u0308a\u0308tsepada ahjubataadi ja va\u0308rskete kirsstomatitega. Mm-mm-mmm. Ja kirss tordil\u2013 valmisid minu esimesed mandlipiim ja india pa\u0308hkli piim(nende retsepte nett ta\u0308is, aga mandlipiimale kaneeli lisamine on nagu u\u0308ks o\u0303igemaid otsuseid, mida sa oma elus teha saaksid)."}, {"text_idx": "#000027", "text": "maitse ja\u0308rgi pipar, sool, jahvatatud paprika, kurkum, karri, ts\u030cillipulber, jahvatatud vu\u0308rtsko\u0308o\u0308mned"}, {"text_idx": "#000028", "text": "Lo\u0303ika bataat pikuti pooleks. Koore poolele suru kahvliga mo\u0303nda kohta augud, nii 4x. Seeja\u0308rel ma\u0308a\u0308ri bataat oliivio\u0303liga kokku ja aseta ko\u0303ht allpool ahjuplaadile. Ku\u0308pseta ca 200-kraadi juures 20min, kuni bataat on seest pehme. Vo\u0303id poole peal ka u\u0308mber po\u0308o\u0308rata."}, {"text_idx": "#000029", "text": "Kuumuta keskmisel kuumusel o\u0303lis hakitud sibul ja ku\u0308u\u0308slauk. Lisa riivitud porgand ja sega. Mo\u0303ne minuti ja\u0308rel lisa la\u0308a\u0308tsed ning maitseained, tomatipasta ja tu\u0308keldatud tomatid. Sega ja kuumuta mo\u0303ned minutid. Seeja\u0308rel lisa paar klaasi vett. Aegajalt segades lase segul podiseda, kuni la\u0308a\u0308tsed on peaaegu pehmed. Vajadusel lisa vett. Viimasena lisa va\u0308ikesteks kuubikuteks tu\u0308keldatud suviko\u0303rvits ja sega, kuni la\u0308a\u0308tsed on pehmed."}, {"text_idx": "#000031", "text": "Plastivabadus, a\u0308a\u0308rmisel juhul isegi pakendivabadus, eeldab planeerimist ning ise palju a\u0308ra tegemist. Mis ma saan selle na\u0308dala kohta va\u0308lja tuua on see, et ma ka\u0308isin mitmes erinevas poes, me ma\u0308ssasime ko\u0308o\u0308gis pa\u0308ris palju, aga me saime ka nii ha\u0308id maitseelamusi, mida pakendatud toodetega ei saavuta. Ja tegelikult, kui panna terve na\u0308dalamenu\u0308u\u0308 paika, on ka u\u0308he korraga o\u0303igest poest ko\u0303ik vajalik ka\u0308tte saada ta\u0308itsa vo\u0303imalik."}, {"text_idx": "#000032", "text": "Pru\u0308gi, seda tuli ainult 4. Marlit u\u0308mbritsenud kile, sest piimategu vajas tegemist; WC-paberi pakend, sest ma avastasin u\u0308ks hommik u\u0308llatusega, et WC-paber oli otsa saanud ning la\u0308heduses polnud u\u0308htegi poodi, kust seda pakendita saaks; siis muidugi ka WC-paberi rull ise ja helkuri paberist pakend. See na\u0308dal u\u0308htegi muud pakendit/pru\u0308gi, ei u\u0308htegi konservi ega klaaspurki, me ei tootnud."}, {"text_idx": "#000033", "text": "Jah, see na\u0308dal la\u0308ks ku\u0308ll kenasti, aga ta\u0308na ma veel ei saa nullkulu eluviisi enda omaks nimetada. Ma alles otsin seda tasakaalu veganluse ja nullkulu vahel. Mulle to\u0303eliselt meeldivad nt tofu ja Anamma tooted, aga ta\u0308na ma ju neid ise teha ei oska. Seega vahel, mis teha, ostan ma ikka mo\u0303ne plastikus toote. Algajale vo\u0303ib tunduda ko\u0303ik see maru tu\u0308u\u0308tu ja keeruline. Absoluutselt, minul 100% oligi. Aga sellepa\u0308rast ma ka alati u\u0308tlen juurde selle, et ko\u0303ik algabki va\u0308ikestest sammudest. Ku\u0308llap nende va\u0308ikeste sammudega jo\u0303uan ma u\u0308kspa\u0308ev ka selleni, et ma olengi 100% vegan ja 100% zero waste."}, {"text_idx": "#000034", "text": "Soovid e-mailile teavitust, kui ma uue postituse u\u0308les panen?"}]